**ТЕХНИЧЕСКА СПЕЦИФИКАЦИЯ**

**за обществена поръчка с предмет**

***„Доставка на нетна електрическа енергия ниско напрежение и избор на координатор на балансираща група за обекти на Община Габрово и второстепенни разпоредители с бюджет”***

1. Обект на поръчката

Обект на обществената поръчка е доставка, осъществявана чрез покупка съгласно чл. 3, ал. 1, т. 2 от Закона за обществените поръчки (ЗОП).

2. Предмет на поръчката

Предметът на обществената поръчка е доставка на нетна активна електрическа енергия – ниско напрежение и осъществяване задълженията на координатор на балансираща група.

3. Прогнозна стойност

Прогнозната стойност на поръчката е 380000 лева без ДДС.

Посочената стойност на обществената поръчка е прогнозна, определена на база предходно потребление на Възложителя, коригирана с евентуални промени в количеството на доставената електрическа енергия, или стойността на регулаторно определените цени, които биха могли да настъпят за срока на договора.

4. Източник на финансиране

Финансирането на обществената поръчка се осъществява чрез *бюджета на Община Габрово и второстепенните разпоредители с бюджет.*

5. Общи изисквания към изпълнението

При доставката следва да се доставя електрическа енергия с качество и по ред, съгласно предвиденото в Закона за енергетиката (ЗЕ) и останалите нормативни актове, които уреждат обществените отношения, свързани с доставката на електрическа енергия (в т.ч. наредбите към ЗЕ, Правилата за търговия с електрическа енергия (ПТЕЕ) и Правилата за измерване на количеството електрическа енергия (ПИКЕЕ).

В качеството на „координатор на балансираща група“ изпълнителят следва да поеме отговорността за балансиране, да включи възложителя в пазара на балансираща енергия като участник (непряк член) в стандартна балансираща група, без възложителя да заплаща такса за участие, както и да осигури прогнозиране на потреблението на възложителя, включително администриране на часовите графици за потребление на възложителя.

6. Място и срок за изпълнение на поръчката

Място за изпълнение на поръчката - Електроенергийната система на Република България на територията на Община Габрово - имотите посочени в Техническата спецификация - Приложение № 1, неразделна част от договора както и за допълнително присъединените такива, съобразно потребностите на Възложителя /в приложимите случаи/.

Срок за изпълнение на обществената поръчка – 12 (дванадесет) месеца, считано от датата на потвърждаване регистрация на първия регистриран трафик.

7. Срок на договора. Прогнозно количество.

Срок на договора – 12 месеца, считано от датата на потвърждаване регистрация на първия график.

Общото прогнозно количество за доставка на нетна активна електрическа енергия за срока на договора е 2000 MWh.

За срока на договора Възложителят си запазва правото на промяна в прогнозното количество в положителна или отрицателна посока според възникналата необходимост, като изпълнителят се задължава да достави нужното количество електроенергия за денонощие, за месец и за целия период на договора.

8. Цена. Начин на плащане

8.1. Цена

Доставката на нетна активна електрическа енергия се извършва при свободно договорени цени съгласно чл. 100 – 103 от ЗЕ.

При подготовка на ценовото предложение, участникът следва да се съобрази със следните изисквания:

Предложената цена за 1 MWh нетна електрическа енергия – ниско напрежение, не трябва да надхвърля **85.00** лв. без ДДС.

Договорът се сключва до прогнозната стойност на поръчката, тъй като стойността му не може да бъде предварително определена, поради възможни промени в количеството на доставената електрическа енергия и/или стойността на регулаторно определените цени, които биха могли да настъпят за срока на договора.

В прогнозната стойност са включени всички плащания за доставка на нетна електрическа енергия ниско напрежение за обектите, включени в поръчката, акциз по чл. 20, ал. 2, т. 17 от Закона за акцизите и данъчните складове (ЗАДС), определената с решения на КЕВР (ДЕКВР) такса (цена) „задължение към обществото“.

Прогнозната стойност на договора има ориентировъчен характер и не обвързва Възложителя.

Обвързваща за Възложителя е единствено стойността, изчислена на база действително изразходваната активна електрическа енергия за целия срок на договора.

**Цената за един** MWh **нетна активна електрическа енергия е крайна и включва**: цената на нетна активна електрическа енергия, цената на доставката на електрическата енергия и други разходи, свързани с доставката на електрическата енергия, разходите за балансиране, разходите за прогнозиране на потреблението, разходи по изготвяне и администриране на прогнозни графици (на дневните почасови товарови графици), такса за участие в балансиращата група и всички разходи свързани с изпълнението на поръчката, без в балансиращата група допълнително да се начисляват суми за небалансите - излишък и недостиг.

Оферираните единични цени за един MWh нетна активна електрическа енергия се запазват за срока на действие на договора.

**Цената за един** MWh **нетна активна електрическа енергия не включва:** регулаторно определените цени за пренос и достъп през/до електроразпределителните мрежи, за „задължения към обществото”, други регулируеми от КЕВР цени и акциз.

8.2. Начин на плащане

Изпълнителят ежемесечно издава единни фактури за всеки един обект/ клиентски номер на възложителя, включен в приложението към Техническите спецификации /както и за допълнително присъединените такива/, включваща:

- консумираната активна електрическа енергия за определения месец, отчетена по измервателния уред на съответната измервателна точка, по определената в договора единична цена за един MWh, съгласно ценовата оферта,

- акциз по чл. 20 ал. 2 т. 17 от ЗАДС

- определената с решения на КЕВР такса (цена) „задължения към обществото",

- всички мрежови услуги с подробна разбивка съгласно чл. 20 от ПТЕЕ.

*При фактуриране цена за „задължения към обществото” определена от КЕВР, акциз и ДДС , цена за достъп и пренос се фактурират на отделни редове.*

Дължимите суми се заплащат на изпълнителя по банков път в срок до 30 дни след получаване на фактурите.

9. Техническа спецификация

Процедурата се провежда с цел избор на доставчик на нетна електрическа енергия, координатор на стандартна балансираща група, пълно администриране на информационния поток с ЕСО ЕАД, както и поемане на разходите за небаланси за 151 общински обекта на ниско напрежение, описани в следния

**СПИСЪК:**

|  |  |  |  |  |
| --- | --- | --- | --- | --- |
| **Клиентски номер** | **Идент.номер/**  **ЕИК** | **№** | **Обект** | **Адрес** |
| **1670000012** | **000215630** | **1** | Административна сграда | бул.Столетов 141 |
|  |  | **2** | ДЯ 8 | бул.Столетов 133 |
|  |  | **3** | Музей | ул.Николаевска |
|  |  | **4** | Шивашки цех | бул.Столетов 19, ет.3 |
|  |  | **5** | Административна сграда | кв.Етъра |
|  |  | **6** | Производствено помещение | кв. Етъра 2 |
|  |  | **7** | Подлез ТМТ | Брянска |
|  |  | **8** | Гараж | Станциона 9 |
|  |  | **9** | Лаборатория | Ивайло 13 |
|  |  | **10** | ДЯ 11 | Хр.Смирненски 40 |
|  |  | **11** | Педагогическа стая | Антим I ,3 |
|  |  | **12** | Битов комбинат | бул. Хр.Смирненски 35 |
|  |  | **13** | Зала Възраждане |  |
|  |  | **14** | Данъчно | ул.Съзаклятие 1 |
|  |  | **15** | Тоалетна | ул.Юрий Венелин |
|  |  | **16** | Административна сграда | пл Възраждане 3 |
|  |  | **17** | ДЯ 9 | Голо Бърдо |
|  |  | **18** | Склад | с.Рязковци |
|  |  | **19** | Пункт гражданска отбрана | ул.Морава |
|  |  | **20** | Хали | ул.Радецка 16 |
|  |  | **21** | Администрация | ул.Радецка 18 |
|  |  | **22** | РЗК-Габрово | ул.Радецка 23 |
|  |  | **23** | Часовникова кула | пл.Първи май 3 |
|  |  | **24** | Естрада | ул. Радецка 11 |
|  |  | **25** | Компютърен клуб  НУ В.Левски | ул. Радецка 23 |
|  |  | **26** | ЦДГ Слънце (стара база -2) | ул.Малуша |
| **27** | Приемна МВР | ул.Орловска 129 |
|  |  | **28** | Общежитие | ул.Равнец 1 |
|  |  | **29** | ОУ Н.Войновски | ул. Н.Войновски 164 |
|  |  | **30** | Кметство Трънито | кв.Гачевци |
|  |  | **31** | Домът | кв.Велчевци |
|  |  | **32** | Канцелария | кв.Смирненски |
|  |  | **33** | Квартален отговрник МВР | бул.Вапцаров 21 |
|  |  | **34** | ОУ Смирненски | Христо Смирненски |
|  |  | **35** | Приют за кучета | местност Баевски дол |
|  |  | **36** | Тоалетна | Смирненски, ул. В.Петлешков |
|  |  | **37** | Бул.Трети март | Бул.Трети март 7 |
|  |  | **38** | РСП | ул.Р.Каролев 2 |
|  |  | **39** | ДП Местни данъци такси | ул.Р.Каролев 4 |
|  |  | **40** | Склад под Шиваров мост | Шиваров мост |
|  |  | **41** | Радиовъзел | ул. Априловска 9 |
|  |  | **42** | Кафе Аператив | ул. Македония 1 |
|  |  | **43** | Водно огледало |  |
|  |  | **44** | ЗХР Кафе Аператив | ул.Кирил и Методи 11 |
|  |  | **45** | ДК Емануил Манолов |  |
|  |  | **46** | Посетителски инф.център | м-ст Узана |
|  |  | **47** | Зоопарк | кв.Петкова Нива |
|  |  | **48** | Кметство | с.Донино |
|  |  | **49** | Здравна служба | кв.Етъра |
|  |  | **50** | Здравна служба | кв.Ябълка |
|  |  | **51** | офис | бул.Могильов 31 |
|  |  | **52** | Приемна на МВР | ул.Свищовска 75,ет1,ап.1 |
|  |  | **53** | Канцелария | с.Мичковци |
|  |  | **54** | Канцелария | с.Враниловци |
|  |  | **55** | Училище Враниловци | с.Враниловци |
|  |  | **56** | Фризьорска салон | с.Враниловци |
|  |  | **57** | Гробища | с.Враниловци |
|  |  | **58** | Магазин | Спанци |
|  |  | **59** | Помпена Станция | с.Седянковци |
|  |  | **60** | Дом за възрастни | Кряковци |
|  |  | **61** | канцелария | с.Борики |
|  |  | **62** | Здравна служба | с.Жълтеш |
|  |  | **63** | Клуб | Николчовци |
|  |  | **64** | Здравна служба | с.Куката |
|  |  | **65** | ОФ Клуб | с.Куката |
|  |  | **66** | Канцелария | с.Куката |
|  |  | **67** | Магазин | Прахали |
|  |  | **68** | Магазин | Чавей |
|  |  | **69** | Магазин хранителни стоки | с.Лоза |
|  |  | **70** | Здравна служба | с.Златевци |
|  |  | **71** | Магазин(кметство) | с.Стомонеци |
|  |  | **72** | Зъболекарски кабинет | Лесичарка |
|  |  | **73** | Канцелария | Чарково |
|  |  | **74** | ОУ Н.Геров | с.Яворец |
|  |  | **75** | Училище кухня | с.Яворец |
|  |  | **76** | Общински клуб | кв.Варчевци |
|  |  | **77** | Светофарна уредба | кръстовище зелена ливада/могильов |
|  |  | **78** | Офиси | Опълченска 9 |
|  |  | **79** | Преместваем обект сцена | пл.Възраждане 3 |
|  |  | **80** | Клуб | Мрахори |
|  |  | **81** | Рекламна колона в пешеходна зона | Николаевска 12 |
|  |  | **82** | Рекламна колона | Младост 12 |
|  |  | **83** | Помпена Станция | Костадините |
|  |  | **84** | Казанджиница | Яворец |
|  |  | **85** | Резервно захранване зала възраждане | пл.Възраждане 3 |
|  |  | **86** | Помпена Станция | Стефановци |
|  |  | **87** | Комплекс за интегрирани услуги | Хр.Ботев |
|  |  | **88** | Кметство | Богданчовци |
|  |  | **89** | Помпена станция  за канални води | Индустриална |
|  |  | **90** | Спирка | Киевци |
|  |  | **91** | Църква Св.Никола | Борики |
|  |  | **92** | Общинска собственост | Чавдар бл.2, ап.10 |
| **167000031** | **000215630** | **93** | Бул.Априлов/  Светофарна уредба | Бул.Априлов |
|  |  | **94** | Бул.Могильов/  Светофарна уредба | Бул.Могильов |
|  |  | **95** | Бул.Могильов-Ст.Караджа/  Светофарна уредба | Бул.Могильов-Ст.Караджа |
|  |  | **96** | Юрий Венелин-Р.Каролев/ Светофарна уредба | Юрий Венелин-Р.Каролев |
|  |  | **97** | Поща-Мототехника/  Светофарна уредба | Поща-Мототехника |
| **98** | Лъвов Мост/  Светофарна уредба | Лъвов Мост |
|  |  | **99** | ТМЕТ/  Светофарна уредба |  |
|  |  | **100** | Клуб-с.Брънеци | с.Брънеци |
|  |  | **101** | Читалище-с.Враниловци | с.Враниловци |
|  |  | **102** | Канцелария-с.Стоевци | с.Стоевци |
|  |  | **103** | Канцелария-с.Райновци | с.Райновци |
|  |  | **104** | Канцелария-с.Армени | с.Армени |
|  |  | **105** | Пълномощничество-с.Гръблевци | с.Гръблевци |
|  |  | **106** | Канцелария-с.Козирог | с.Козирог |
|  |  | **107** | Пълномощничество-с.Здравковец | с.Здравковец |
|  |  | **108** | Кметство-с.Жълтеш | с.Жълтеш |
|  |  | **109** | Канцелария-с.Думници | с.Думници |
|  |  | **110** | Адм. сграда-с.Гергини | с.Гергини |
|  |  | **111** | Канцелария-с.Златевци | с.Златевци |
|  |  | **112** | Канцелария-с.Кметовци | с.Кметовци |
|  |  | **113** | Адм.сграда-с.Лесичарка | с.Лесичарка |
|  |  | **114** | Адм.сграда- 2-с.Лесичарка | с.Лесичарка |
|  |  | **115** | Канцелария-с.Гъбене | с.Гъбене |
|  |  | **116** | Канцелария-с.Музга | с.Музга |
|  |  | **117** | Читалище-с.Музга | с.Музга |
|  |  | **118** | Магазин(автоспирка)-с.Музга | с.Музга |
|  |  | **119** | Кметство-с.Дебел дял | с.Дебел дял |
|  |  | **120** | Ракиджийница-с.Дебел дял | с.Дебел дял |
|  |  | **121** | Канцелария-с.Камещица | с.Камещица |
|  |  | **122** | Канцелария-с.Драгановци | с.Драгановци |
|  |  | **123** | Канцелария 2-с.Драгановци | с.Драгановци |
|  |  | **124** | Канцелария осветление-с.Драгановци | с.Драгановци |
|  |  | **125** | Канцелария-с.Новаковци | с.Новаковци |
|  |  | **126** | Ракиджийница-с.Новаковци | с.Новаковци |
|  |  | **127** | Канцелария-с.Яворец | с.Яворец |
| **1600104167** | **0002156300444** | **128** | Регионално депо за неопасни отпадъци | Гръблевци |
| **1600100070**  **1670000018** | **000215630**  **000215630** | **129** | Областен информационен център | пл.Възраждане |
| **130** | НАОП - Планетариум | с.Новаковци |
| **1670000054** | **0002156300385** | **131** | Клуб на инвалиди | ул.Брянска 56 |
| **1600101268** | **000215630** | **132** | Домашен социален патронаж | ул.Ивайло 13 |
| **133** | Клуб пенсионерски | ул.Юрий Венелин 8 |
| **134** | ЦНСТ-Мирни дни | ул.Мирни дни |
|  |  | **135** | ЦНСТ-Трендафил | ул.Хризантема 27 |
| **1600095069** | **000215630** | **136** | Защитено жилище | ул.Чардафон 12 |
| **1600100313** | **0002156300416** | **137** | ДВХФУ | ул. М.Палаузов 19 |
| **1670000203** | **0002156300401** | **138** | Дом на покойника | ул.Зелена ливада 36 |
|  |  | **139** | Гробищен парк  Работилница 1 |  |
|  |  | **140** | Гробищен парк  Работилница 2 |  |
| **ОСИ** | **0002156300366** | **141** | Текстилен техникум паркинг - павилион за временно ползване | Брянска |
| **1670000006** |  | **142** | Стадион Априлов |  |
|  |  | **143** | кв. Смирненски - спортна площадка | Христо Смирненски 3 |
|  |  | **144** | Стадион Христо Ботев | ул. Дебел дял |
|  |  | **145** | Кабина за охрана на паркинг | пл.Първи май |
|  |  | **146** | Кабина за охрана на паркинг | Априловска |
|  |  | **147** | Кабина за охрана на паркинг | Софроний Врачански |
|  |  | **148** | Кабина за охрана на паркинг | Опълченска |
| **1600101773** | **0002156300420** | **149** | ОП Благоустрояване - администрация и база | бул.Трети март  парк Маркотея |
|  |  | **150** | Благоустрояване парк Маркотея |
|  |  | **151** | Работилница Озеленяване  (склад на едро) | ул.Станциона |

! Наименованието на обектите и адресите е съгласно изписването в съществуващите партиди.

В *Приложение 1* към настоящите технически спецификации е показано потреблението на обектите на възложителя за 12 месеца. Наименованието на обектите, адресите и №-ра на електромерите е съгласно съществуващите партиди към момента на обявяване на поръчката.

Изпълнителят следва да осигури на Възложителя услуга по прогнозиране на потребление, изготвяне на почасови графици, администриране на информационния поток към ЕСО ЕАД, както и отговорност по балансиране.

В зависимост от потребностите си, Възложителят може да изважда или да добавя нови обекти в посочения списък.

Изпълнителят на настоящата обществена поръчка е длъжен да:

- продава на Възложителя договорените количества електрическата енергия в мястото на доставка, съгласно приложимите Правила за търговия с електрическа енергия, приети с решение на КЕВР, последно обн. в Държавен вестник (ПТЕЕ);

- включи Възложителя в стандартна балансираща група с координатор Изпълнителя, без Възложителя да заплаща такса за участие;

- извършва всички необходими действия, съгласно действащите към момента ПТЕЕ така, че да осигури изпълнението на настоящия договор;

- издава единни фактури за всеки един от обектите/клиентските номера на Възложителя, включваща консумираната активна електрическа енергия за определения месец, акциз и задължение към обществото, както и всички нормативно определени мрежови услуги.

- уведомява Възложителя в посочените в договора срокове при: невъзможност или забавяне на изпълнението на задълженията му по Договора; промяна в лицата, които го представляват или са упълномощени да извършват действия по изпълнението на този Договор; промяна в данните по регистрация, в данните, необходими за издаване на данъчни фактури и др.;

- предоставя на Възложителя поисканите от него и уговорени в Договора информация, данни или документи, свързани с изпълнението на договора по начина и в сроковете, посочени в Договора /консумирана електрическа енергия на отделните обекти, справки, графики и отчети за това и др./;

- разполага с техническо оборудване, вкл. и изградена платформа или еквивалентна такава система с „online“ достъп за потребителите, която да позволява да се следи потреблението и количествата консумирана електрическа енергия на отделните обекти на потребителите, да има възможност за извеждане на справки, графики и отчети за това, да поддържа архив с издаваните фактури и консумираната електрическа енергия на потребителите;

- спазва разпоредбите и правилата, заложени в Закон за енергетиката (ЗЕ) и наредбите към него, както и ПТЕЕ и разпорежданията на Оператор на електропреносна мрежа (ОЕМ) така, че да не бъде отстранен от пазара на балансираща енергия;

- доставя електрическа енергия с качество, отговарящо на нормативните изисквания, съгласно Закона за енергетиката (ЗЕ) и Правилата за търговия с електрическа енергия (ПТЕЕ);

- е регистриран в регистъра на координатори на стандартни балансиращи групи на интернет страницата на ECO ЕАД със статус „активен“.

Броят на членовете на балансиращата група, на която Участникът e координатор следва да бъде не по-малко от 1000;

- да има сключен рамков договор, съгласно чл.23 ПТЕЕ със съответния мрежови оператор лицензиран за територията на възложителя

Планиране на количествата:

Изпълнителят ще изготвя почасов дневен график за доставка на електрическа енергия на възложителя. Този дневен график ще бъде общ вид на очаквания часови енергиен товар. Дневният график обхваща 24 часа, започвайки от 00:00 ч. до 24:00 ч. за съответния ден.

Почасовите дневни графици за доставка се изготвят до размера и съобразно с прогнозните помесечни количества енергия изготвени и планирани от Изпълнителя.

Изпълнителят изпраща почасовите дневни графици за доставка на ЕСО ЕАД, в съответствие с разпоредбите на ПТЕЕ.

В качеството си на координатор на стандартна балансираща група – да осигурява отговорността по балансиране, като урежда отклоненията от заявените количества електрическа енергия за всеки период на сетълмента в дневните графици за доставка и тяхното заплащане, като всички разходи/ приходи по балансирането са за сметка на Изпълнителя.

**Възложителят ще упълномощи изпълнителя да потвърждава графиците за доставка пред ЕСО ЕАД.**